สวัสดีค่ะ พอดีมีเพศสัมพันธ์กะแฟนทุกวัน แตกในบ่อยกว่าแตกนอก ตอนนี้ก็ 2 เดือนแล้ว ที่มีอะไรกะแฟน ประจำเดือนพึ่งมาค่ะ ประจำเดือนหนูมาวันที่ 27 พฤศภาคม และหายเป็นประจำเดือน 31 พฤศภาคม แต่หนูก็กินยาคุมมาตลอด แต่มีอาการแพ้ คือ อ้วก เวียนหัว หายใจไม่ออก เลยเลิกกิน แต่ประจำเดือนก็มา แต่พอประจำเดือนหาย เต้านมก็เจ็บและมีขนาดใหญ่ หัวนมแข็ง มีอาการเวียนหัว หายใจไม่ออกแน่นหน้าอก กินเริ่มเยอะ เปรี้ยวๆยิ่งชอบ อาการแบบนี้จะท้องไหมค่ะ.
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดที่มีประสิทธิภาพสูง หากรับประทานติดต่อกันทุกวันอย่างสม่ำเสมอ มีโอกาสตั้งครรภ์ได้น้อยกว่า 1%ผลข้างเคียงจากการรับประทานยาคุมกำเนิด อาจทำให้มีอาการคลื่นไส้ อาเจียน คัดตึงเต้านม มีเลือดออกผิดปกติทางช่องคลอดได้ ซึ่งหากมีอาการมากจนทนไม่ได้ อาจลองเปลี่ยนเป็นยาที่มีฮอร์โมนน้อยลงหรือใช้วิธีอื่นเช่นใส่ถุงยางอนามัยแทนหากหยุดยาคุมไป แล้วมีเพศสัมพันธ์ไม่ได้ป้องกันหลังจากนั้น ก็มีโอกาสตั้งครรภ์ค่ะ อาจซื้อชุดตรวจการตั้งครรภ์มาตรวจเองเบื้องต้น ให้ผลบวกได้ตั้งแต่ 10-14 วันหลังมีการปฏิสนธิ หากไม่แน่ใจผลตรวจ หรือมีเลือดออกผิดปกติทางช่องคลอดระหว่างรอบเดือน ควรปรึกษาสูตินรีแพทย์ อาการอื่นๆดังกล่าวมาไม่ได้เป็นอาการที่จำเพาะเจาะจงต่อการตั้งครรภ์ค่ะ แนะนำตรวจยืนยันการตั้งครรภ์ทางปัสสาวะหรือทางเลือดค่ะ